આવું તમારી સાથે પણ બનતું હશે – આપણે કોઈ મિત્ર કે પરિચિતને ઘરે મળવા જઈએ કે કોઈ પ્રસંગે સહુ ભેગા થઈએ ત્યારે વાતવાતમાં કોઈ આપણો સ્માર્ટફોન જોવા માગે! આપણે જો ફોન નવોનવો લીધો હોય તો તો હોંશભેર, ફટ દઈને એમના હાથમાં આપણો ફોન આપીએ. પછી એ મિત્ર જુદી જુદી એપ ઓપન કરવા લાગે ને એમાં આપણી ફોટોગેલેરી ને વોટ્સએપ પણ ઓપન થાય અને મેઇલ પણ ચેક થવા લાગે! ત્યારે છેક આપણને મનમાં ચરચરાટી થાય કે ફોન આપ્યો ન હોત તો સારું, અથવા ફોન લોક રાખ્યો હોત સારું થાત!